Nafarroako Parlamentuko Eledunen Batzarrak, 2020ko maiatzaren 25ean egindako bilkuran, ondoko adierazpena onetsi zuen:

“1. Gaitzestea legez kanpoko manifestazio eta elkarretaratzen harira ezker abertzaleko taldeek Iruñeko kaleetan sorturiko indarkeriazko istiluak.

2. Beste behin irmoki arbuiatzea talde terroristako kriminala eta Tomas Caballero Iruñeko zinegotziaren bizitza eten zuten tiroen egilea babesteko ekintzak.

3. ETA erakundearen historia eta erakunde terroristak gure gizartean eragin duen terrore- eta sufrimendu-ondare guztia gaitzestea.

4. Tomás Caballeroren senideei elkartasuna eta maitasuna helaraztea beste behin, hil zuena laguntzeko ekintza horiek eragiten duten minagatik "(10-20/DEC-00032).

Iruñean, 2020ko maiatzaren 25ean

Lehendakaria: Unai Hualde Iglesias